Ingurumen Aretoa Getxo

STREET ESCAPE ROOM: GELDIARAZI INBADITZAILEAK!
2024-02-24 10:30 - 13:30 UTC
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: PLASTIKOZKO TUPPERREKIN EGINDAKO HAZITOKIAK
2024-02-25 10:30 - 13:30
Udaberria iristeko gutxi falta dela aprobetxatuz, parte-hartzaileek hazitegi sinple batzuk egin ahal izango dituzte, plastikozko erabilera bakarreko taperrak berrerabiliz. 3 urtetik gorakoentzat.

Bi txanda egingo dira: 10:30-11:45/12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

EKO-JOSTAILU TAILERRAK: AZERIAREN TXONTXONGILOA
2024-03-02 10:30 - 13:30
Basoko Bizitzaren Munduko Eguna dela eta, 6 urte baino gehiagoko umeei zuzendutako eskulan tailerra proposatzen da. Kartoizko tutuak eta plastikozko tapoiak berrerabili ahal izango dituzte azeri itxurako txotxongilo dibertigarri bat egiteko. Gainera, tailerrean bere ezaugarriez hitz egingo da, foto-tranpaketa bidez Boluen lortutako bideoak ikusiko dira eta animalia honen aztarnak erakutsiko dira.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

LANKIDETZA-TAILERRAK: BASA-FAUNARENTZAKO BABESLEKUAK HARRIEKIN ETA EGURRAREKIN
2024-03-03 10:30 - 13:30
Jarduera hau publiko guztiarentzat da (6 urtetik aurrera). Basa-bizitzaren Munduko Eguna aprobetxatuz, basa-faunarentzako babeslekuak (intsektuak, sugandilak, trikuak, etab.) eraikiko dira elkarlanean, inguruan dauden elementu naturalekin, hala nola egurra eta harriak. Tailerra egin aurretik (babesleku bat saio bakoitzeko, elkarlanean egindako basoan), bideo bat ikusiko da azalpen gisa.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ESCAPE ROOM: ZABORRETA DOKTOREA
2024-03-09 10:30 - 13:30, 2024-04-05 10:30 - 13:30
Zaborreta Doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da. Bi txanda egingo dira: lehenengo saioa 10:30ean hasiko da eta bigarrena 12:15ean. Beharrezkoa da aurretik izena ematea eta gutxieneko adin gomendatua 8 urtekoa da.

BIO-DIBER TAILERRA: INTXAURREKIN ANIMALIAK SORTU
2024-03-10 10:30 - 13:30
Jarduera xume hau 3 urtetik gorakoentzat da. Tailerrean animalia ezberdinak egin ahal izango dituzte elementu naturalak erabiliz, hala nola intxaur oskolak eta plastilina edo feltroa bezalako beste elementu batzuk.
Bi txanda egingo dira: 10:30-11:45/12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO IKASTARO-TAILERRA: SENDABELARREN DESTILAZIOA
2024-03-16 10:30 - 13:30
16 urtetik gorakoei zuzendutako jarduera honetan, parte-hartzaileek erramu hidrolatoa sortzeko prozesu osoa egin ahal izango dute (biltzetik destilatu arte), hainbat propietate sendagarri dituen produktua eskuratu arte. Tailerra Iserbietxeko Luciak emango du.
Txanda bakarra egingo da: 10:30-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKOLA BIDEA MARTXA
2024-03-17 10:30 - 12:30
Jarri martxan Getxoko Eskola Bideen alde
Algortako Geltoki Plazatik, martxoaren 17an (igandea), 10:30etan, martxa zirkular bat abiatuko da udalerriko ikastetxeetako ikasleei zuzendutako Getxoko Eskola Bidea proiektua bultzatzeko. Gainera, Haszten elkartearen lankidetzari esker, bertatik bertara bizi ahal izango ditugu pertsona askok beren egunerokoan aurkitzen dituzten oztopo arkitektonikoak, eta horietaz jabetu behar dugu.

BASOEN MUNDUKO EGUNA: QUERCUS ROBUR HAZIEN LANDAKETA
2024-03-17 10:30 - 13:30
Hilaren 21eko Zuhaitzen Munduko Eguna dela aprobetxatuz, haritzak landatzea planteatzen da. Jarduera 3 urtetik gorako umeei zuzenduta dago eta loreontzi batean hazi bat landatu ahal izango dute. Gainera, parte-hartzaileak animatuko ditugu urte bat barru Aretora itzul daitezen eta zuhaitzak elkarlaneko lorategian landatu ditzaten.
Ordutegia: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ORIENTING MOTAKO JARDUERA FAMILIA ETA TALDEENTZAT
2024-03-23 10:30 - 13:30
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez. Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza).
Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1 ́5 ordu inguruko iraupena du, eta bi modalitate daude: erraza (8 urtetik gorako txikiek parte har dezakete) eta zaila (honetan 12 urtetik gorako txikiek parte har dezakete).
Ordutegiak: 10:15, 10:45, 11:15 eta 11:45.
Beharrezkoa da aldez aurretik izena ematea eta Ingurumen Aretotik baieztapena jasotzea.

URAREN MUNDU MAILAKO EGUNA: URAREKIN EGINDAKO ESPERIMENTUAK
2024-03-24 10:30 - 13:30
Uraren Munduko Eguna ospatzeko eta horren garrantzia azpimarratzeko, 5 urtetik gorako umeei zuzendutako jarduera hau proposatzen da. Jardueran zehar 3 esperimentu ezberdin garatuko dira: “ura mugitu egiten da”, “araztegia” eta “ikusten ez den zikinkeria”. Horien bidez uraren garrantzia, bera kontserbatzeko eta aurrezteko beharra eta uraren ezaugarri fisiko eta kimiko batzuekin lotutako beste alderdi batzuk lantzen dira.
2 txanda egingo dira: 10:30 eta 12:15etan. Beharrezkoa da aldez aurretik izena ematea eta Ingurumen Aretoko baieztapena jasotzea.

STREET ESCAPE ROOM: GELDIARAZI INBADITZAILEAK!
2024-03-25 10:30 - 13:30, 2024-04-07 10:30 - 13:30
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

LANDAREEN INDARRA (SUKALDARITZAKO LANDARE, AROMATIKO ETA SENDABELAR BATZUK EZAGUTZEKO EKINTZA AUTOGIDATUA)
2024-03-26 10:30 - 13:30
6 urtetik gorakoentzako jarduera autogidatu honen bidez, parte-hartzaileek gure inguruko landare mota honetako espezie ohikoenetako batzuk ezagutu ahal izango dituzte. Aire zabaleko zenbait jarduera eta jolas proposatzen dira, landare horien ezaugarriak eta erabilerak ezagutzeko. Espezie ezberdinak zentzumenen bidez deskribatu behar diren jolas batez gain, bi eskulan sinple egin ahal izango dira: poltsa usaintsua eta hazitegi xume bat, etxera eraman ahal izango dituztenak.
Bi txanda egingo dira, 10:30etatik 11:45etara eta 12:15etatik 13:30etara . Beharrezkoa da aldez aurretik izena ematea eta Ingurumen Aretoko baieztapena jasotzea.

NATURAREN DETEKTIBEAK + ESPLORATZAILE TXIKIAK
2024-03-27 10:30 - 13:30
Esploratzaile txikiak (3 urtetik aurrera) eta Naturaren detektibeak (6 urtetik aurrera) ekintza autogidatuetan Ingurumen Aretoko inguru naturala ezagutuko da zentzumenen eta esperimentazioaren bidez. Horretarako, Ingurumen Areto inguruan zenbait geldialdi egitea planteatzen da, eta hauetan ingurumenarekin lotutako hainbat gai landuko dira. Geldialdiak baratzean, hildako enbor batean, tximeleten oasian, dortoken putzuan eta Arboretumean egiten dira, dinamika ezberdinak burutuz.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

HEGAZTIEN KOLOREAK
2024-03-28 10:30 - 13:30
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

JARDUERA BERRIA: BOTANIKARIA EGUN BATEZ (JARDUERA AUTOGIDATUA)
2024-03-29 10:30 - 13:30
Landareen gaia gustatzen zaizu, baina zaila egiten zaizu kaktus bat eta geranio bat bereiztea? Horrela bada, hau da zure jarduera! Botanikaren mundu liluragarrira hurbiltzeko, Ingurumen Aretotik gida digital bat bidaliko dizugu, Bolue inguruan oso ohikoak diren 8 espezieren argazki, marrazki eta bideoekin. Helburua, hezegunean zuen kabuz egingo duzuen ibilbide baten bidez, landare horiek identifikatzea eta jarduera egunean emango dizkizugun materialekin herbario sinple bat egiten hastea da. Parte hartzen duten eta euren herbarioaren emaitzaren argazkiak gurekin partekatzen dituzten pertsona guztien artean, sei hilean behin Euskal Herriko landareen gida bat zozketatuko dugu.
Jarduera autogidatu berri hau publiko guztiarentzat da (10 urtetik aurrera), eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30

BOLUEKO ESPLORATZAILEAK
2024-03-29 11:00 - 13:30
“Bolueko esploratzaileak” familia eta lagun taldeei zuzendutako ekintza da. Honen helburua, herritarrek udalerriko ingurumenaren zaintza zuzenean parte-hartzea da, mugikortasuna, zarata, ura, biodibertsitatea eta hondakinei buruzko diagnostikoa eginez, Bolueko hezegunetik ibilbide autogidatua baten bidez. Diagnostikoa aurrera eraman ahal izateko beharrezkoa diren material guztiak Ingurumen Aretotik eskainiko dira: prismatikoak, identifikatzeko gidaliburuak, sonometroak, uraren analisia egiteko kit-a eta abar. Gomendatutako gutxieneko adina: 8 urte.
Beharrezkoa da aldez aurretik izena ematea eta Ingurumen Aretoko baieztapena jasotzea.
Txanda bakarra egingo da: 11:00etan.

JARDUERA BERRIA: BOLUEKO ZUHAITZ GALDUAK
2024-03-30 10:30 - 13:30
Hilabete honetan Zuhaitzen Munduko Eguna dela aprobetxatuz, jarduera berri hau estreinatuko dugu. Bertan, parte-hartzaileek, ibilbide autogidatu baten bidez, Bolue inguruko lau zuhaitz espezie berezi aurkitu behar dituzte. Jarduera honetan parte hartzen duten pertsonen artean Euskal Herriko zuhaitzei buruzko 2 gida zozketatuko dira urtean zehar.
10 urtetik gorakoentzat.
Ordutegia: 10:30etik 13:30era, 15 minutuko txandetan. Beharrezkoa da aldez aurretik izena ematea eta Ingurumen Aretotik baieztapena jasotzea.

ITSU ITSUAN NATURAN (GUTXIENEZ 2 PERTSONAKO TALDEENTZAKO JARDUERA)
2024-03-31 10:30 - 13:30
Jarduera autogidatu berri honen bidez parte hartzaileek Ingurumen Areto inguruan esperimentazio sentsorialean oinarritutako hainbat joko dibertigarri garatu ahal izango dituzte. Ekintza honen helburua zentzumen desberdinak esnatzea da naturara hurbildu eta berarekin konektatzen laguntzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
Parte hartzeko gomendatzen dizuegun gutxieneko adina 8 urtekoa da

GINKANA 2.0. BOLUETIK
2024-04-01 10:30 - 13:30
Ginkana 2.0. autogidatuarekin familiek eta lagun taldeek (8 urtetik aurrerantz) hezegunea ezagutzeko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN JASANGARRIAK: KARTOIZKO ORTZADARRA
2024-04-02 10:30 - 13:30
3 urtetik gorako umeei zuzendutako tailer honetan, ortzadar polit bat egiteko kartoia bezalako materialak berrerabili ahal izango dituzte, eta ondoren koloreztatuko dute. Horri kotoia gehitu ahal izango diote, hodeien efektua simulatzeko.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

AZTARNEN BILA
2024-04-03 10:30 - 13:30
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

BOLUEKO ZUHAITZ GALDUAK (JARDUERA AUTOGIDATUA)
2024-04-04 10:30 - 13:30
Bolueko hezeguneko zuhaitz batzuen arrastoa galdu dugu. Aurkitzen lagunduko diguzu?Jarduera autogidatu horren bidez, parte hartzen duten pertsonek eta taldeek ekosistema honetako 5 espezie tipiko identifikatu ahal izango dituzte, hala nola lizarra, hurritza, haltza, makala edo sahatsa. Aretotik ematen diren materialak erabiliz, parte-hartzaile bakoitzak herbario sinple bat egin ahal izango du. Parte hartzen duten eta beren herbarioaren emaitzaren argazkiak partekatzen dituzten pertsona guztien artean sei hilean behin Euskal Herriko landareen gida bat zozketatuko dugu.Jarduera autogidatu berri bat da, publiko guztiarentzat, 10 urtetik aurrera, eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30.

BOTANIKARIA EGUN BATEZ (JARDUERA AUTOGIDATUA)
2024-04-04 10:30 - 13:30

BIO-DIBER TAILERRAK: BARRASKILOAK CDekin
2024-04-06 10:30 - 13:30
3 urtetik gorako txikiei zuzendutako tailer honetan parte-hartzaileek erabilitako CDak eta kartoia berrerabili ahal izango dituzte barraskilo dibertigarriak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUEN TAILERRA: ANIMALIA ARGITSUAK
2024-04-13 10:30 - 13:30
Jarduera hau 3 urtetik gorako txikiei zuzenduta dago. Kartoia bezalako elementuak berrerabili ahal izango dituzte koloretako paper gardenarekin konbinatzeko, eta, horrela, inguruko animalien itxura duten jostailu dibertigarriak sortu ahal izango dituzte, argiaren efektuak esperimentatzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

ERLEEN MUNDU SINESTEZINA, WABI-SABI NATURAREKIN
2024-04-14 10:30 - 13:30
Jarduera hau Wabi Sabi Naturak (Errespetuzko Hazkuntzarako eta Joko Librerako Elkartea) bideratuko du eta 3 urtetik gorako umeei zuzenduta dago. Familian jolas librea eginez, haurrek erleen munduko hainbat alderdi ezagutu ahal izango dituzte, testura desberdinekin esperimentatuz eta beren jolasaren benetako protagonistak izanez.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKULAN JASANGARRIAK: ZUHAITZ HOSTOEN ORRI-MARKAGAILUA (LIBURUAREN MUNDUKO EGUNA, APIRILAK 23)
2024-04-20 10:30 - 13:30
Liburuaren Munduko Eguna (apirilak 23) dela aprobetxatuz, parte-hartzaile txiki bakoitzak orri-markagailu polit bat egin ahal izango du, zuhaitz hostoak erabiliz eta kartoia bezalako materialak berrerabiliz. 6 urtetik gorakoentzako jarduera da.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.
